Woord-Skatte Gemyn op Tsumeb: STERWE OM TE KAN LEWE
Net na die kerkdiens op Bray op Sondag 15 November vat ek vir Jacolette Vryburg toe. Hospitaal toe. Hulle doen ‘n sonar. Daar is geen hartklop waarneembaar nie! Ek besef dis verby. Na twee dae is daar geen twyfel nie, die swangerskap is iets van die verlede. Sy ondergaan die nodige prosedures. Dis vir haar ‘n hartseer tyd; ‘n vrou beleef ‘n miskraam baie intens. Die gemeentelede is baie simpatiek en ondersteunend. Ek aanvaar als meer gelate. Dis tog dalk ten goede. Die feit dat daar nie meer ‘n baba gaan wees nie, sal ‘n trekkery iewers heen makliker maak... of probeer ek dalk maar net als vir my rasionaliseer?
Uiteindelik ontvang ek die tyding per e-pos van Oshakati wat sê dat hulle nie nou ‘n beroep gaan uitbring nie, maar eers die volgende jaar in die eerste kwartaal. Dit plaas my in ’n moeilike posisie. Moet ek vir ander plekke aansoek doen of geduldig wag en dan dalk in elk geval nie soontoe beroep word nie?
geplaas deur Johannes de Koning om 07:20
Sleutelwoorde: Bray in die Kalahari, Jesus - altyd betyds, Miskraam, Ovamboland, Peuselhappie, Tsumeb, Verre Noord
Henrietta 01 Julie 2015 08:26
Baie dankie, pragtige getuienis. My gemoed is vol, en oë vol trane: het pas gehoor 'n vriend Ds Danie du Plessis is gister aan pankreaskanker oorlede. Ook vir hom bring die sterwe nuwe lewe - ewige lewe, prys die Here!! Wat 'n onbeskryflike voorreg om deel van die familie van die Lewende Here te wees, en die hele lewe en alles wat mens belewe, met ander oë te aanskou!
Johannes de Koning 01 Julie 2015 08:48
Dankie suster. Ja, mag Jesus se kosbare woorde ons altyd bybly : "Wie in my glo sal lewe al het hy gesterwe!"
Ashley Brandon Hammond 01 Julie 2015 09:17
Baie bemoedigend, Johannes!
Johannes de Koning 01 Julie 2015 12:36
Dankie, broer. Dis sommer baie aangenaam om weer 'n slag van jou te hoor! Mag dit met julle baie goed gaan.
Anoniem 07 Julie 2015 07:59
Ek dank God dat ons paaie gekruis het. Trudie
Johannes de Koning 07 Julie 2015 08:02
Dankie Trudie. Dis ook 'n groot voorreg om jou as suster in die Here te ken!